**STATINIO PROJEKTAVIMO UŽDUOTIS**

**(TECHNINĖ UŽDUOTIS)**

|  |  |  |  |
| --- | --- | --- | --- |
| **Eil. Nr.** | **Pavadinimas** | **Reikalavimai** | |
|  | I. BENDRA INFORMACIJA APIE PIRKIMO OBJEKTĄ | | |
| 1. | Pirkimo objektas | Teritorijos, esančios Parko g. 15A, Telšiai atgaivinimas, pritaikant bendruomenės poreikiams, projektavimo paslaugos | |
| 2. | Projekto pavadinimas | Telšių miesto Parko g. 15A (unikalus numeris: 4400-4522-3743) sklypo sutvarkymas, pėsčiųjų ir dviračių takų įrengimas, inžinerinių komunikacijų įrengimas ir ežero pakrantės išvalymas ir sutvarkymas. Naujos statybos projektas. *Projektuotojas projekto pavadinimą suformuojama pagal STR 1.04.04:2017 „Statinio projektavimas, projekto ekspertizė“ 6.8. punktą. Pavadinimas gali būti tikslinamas projektavimo metu, Projektuotojui suderinus pavadinimą su Telšių rajono savivaldybės administracija.* | |
| 3. | Užsakovas | Telšių rajono savivaldybės administracija, Žemaitės g. 14, Telšiai | |
| 4. | Statytojas | Telšių rajono savivaldybė | |
| 5. | Statinių grupės sudėtis – projektuojamų statinių sąrašas. | **Pagrindinis: Kiti inžineriniai statiniai: kitos paskirties (nauja statyba)**  Inžineriniai tinklai: vandentiekio ir nuotekų šalinimo tinklai (nauja statyba).  Hidrotechniniai statiniai (nauja statyba) | |
| 6. | Statinio statybos rūšis. | Nauja statyba (*Statinio statybos rūšis nustatoma pagal projektuojamų darbų apimtį vadovaujantis STR1.01.08:2002 „Statinio statybos rūšys“. Statybos rūšis tikslinama projektavimo metu).* | |
| 7. | Statinio kategorija | Neypatingas, II gr. nesudėtingas | |
| 8. | Statinių  apibūdinimas, esama padėtis | Teritorija apžėlusi krūmais, žolėmis (apleista teritorija). Ežero pakrantė apžėlusi nendrėmis ir kita augmenija, dugnas uždumblėjęs. | |
| 9. | Statinio projekto rengimo etapas | Projektiniai pasiūlymai, statybą leidžiančio dokumento išėmimas, techninis darbo projektas | |
| 10. | Lėšų pobūdis | ES fondų lėšos ir savivaldybės biudžeto lėšos | |
|  | II. PROJEKTAVIMO PASLAUGŲ APIMTIS, STATYTOJO (UŽSAKOVO) PATEIKIAMI DUOMENYS | | |
| 11. | Projektavimo paslaugų apimtys: |  | |
| 11.1 | Projektuotojas privalo: | * Parengti statinio projektą taip, kad jis atitiktų Lietuvos Respublikos įstatymų, statybos ir kitų normatyvinių dokumentų privalomus reikalavimus ir nustatytas   projektavimo technines ir specialias sąlygas;   * Užsakovui pageidaujant patikslinti techninę užduotį, parengti reikalingus dokumentus prisijungimo sąlygoms gauti, gauti reikalingas prisijungimo sąlygas; * Atlikti visuomenės informavimą apie numatomą statinių projektavimą ir visas su tuo susijusias procedūras *(kai tai privaloma pagal teisės aktus);*   Kai statinio statyba numatoma kitų statinių apsaugos zonose arba kitose teritorijose, kuriose taikomi teisės aktuose nustatyti norminiai atstumai iki kitų statinių, gauti tų statinių savininkų rašytinius sutikimus arba statinių valdytojų, naudotojų rašytinius sutikimus, kai jie įgalioti tokius sutikimus pateikti;   * Atsižvelgiant į projektuojamo statinio specifiką, užtikrinti, kad būtų numatytas projekto parengimui reikiamų tyrinėjimo darbų atlikimas; * Įvykdyti visus Techninės užduoties reikalavimus, įskaitant ir bet kokius kitus darbus, kurie nėra tiksliai apibrėžti Techninėje užduotyje, tačiau yra neatsiejamai susiję su Projektuotojo įvykdytinais Techninėje užduotyje nurodytais darbais; * Prioritetas turi būti teikiamas racionaliems bei ekonomiškai pagrįstiems sprendiniams, kurie užtikrintų efektyvų ir ekonomišką statinio eksploatavimą bei energijos išteklių naudojimą; | |
| 11.2 | Projektavimo paslaugos; | -Techninio darbo projekto parengimas (dviejų etapų projektas)\*\*;  \*\*Techninio darbo projekto apimtis ir detalumas turi būti pakankamas Statytojo sumanymui suprasti, Projekto ekspertizei atlikti, statinio statybos skaičiuojamajai kainai nustatyti, statybą leidžiančiam dokumentui gauti *(kai jis privalomas pagal teisės aktus)* rangos darbams pirkti. Bendruoju atveju projekto sudedamosios dalys išdėstytos STR 1.04.04:2017 „Statinio projektavimas, projekto ekspertizė“, tačiau kiekvienu atveju projekto sudedamosios dalus nustatomos atsižvelgus į projektuojamo statinio specifiką.    ***Parko g. 15 A sklype (valstybinėje žemėje) I Etapas:***     1. Suprojektuoti dviračių ir pėsčiųjų takus (analogiškus Masčio ežero pakrantėje įrengtiems); 2. Suprojektuoti apšvietimą (Masčio ežero pakrantės tipo, šviestuvų spalva RAL 7021); 3. Suprojektuoti vaizdo stebėjimo kameras. Kameros ir jų sistemos turi būti integruotos į jau veikiantį Telšių miesto stebėjimo kamerų tinklą; 4. Suprojektuoti pėsčiųjų tiltelį 5. Suprojektuoti modulinį tualetą su pajungimu į projektuojamus nuotekų ir vandentiekio tinklus. Tualetas apšiltintas su šildymu (kad neužšaltų vandentiekis žiemą). 6. Suprojektuoti ežero dugno valymą ne mažiau 10 m nuo kranto apie 200 m. pakrantės atkarpoje; 7. Suprojektuoti ežero pakrantės grindimą akmenimis (prie projektuojamo sklypo); 8. Suprojektuoti lietaus nuotekų tinklus; 9. Suprojektuoti sklypo išvalymą (krūmų ir mažaverčių medžių kirtimą vertingų medžių genėjimą); 10. Suprojektuoti mažosios architektūros elementus: šiukšliadėžės, poilsio suoliukai, dviračiu stendai, šunų stovai, informacinį stendą ((informacija apie vykdoma projektą), derinami prie esamų išlaikant vientisumą).   **II etapas:**   1. Suprojektuoti apie 1500 m2 kemperių stovėjimo ir poilsio aikštelę; 2. Suprojektuoti elektros stulpelius prie kemperių sustojimo vietų; 3. Suprojektuoti kemperių kasečių ištuštinimo vietą; 4. Suprojektuoti kemperiams vandens talpų užpylimo pasijungimą. 5. Suprojektuoti aikštelės apšvietimą su pajungimu į miesto tinklą; 6. Suprojektuoti stebėjimo kameras (kameros ir jų sistemos turi būti integruotos į jau veikiantį Telšių miesto stebėjimo kamerų tinklą); 7. Suprojektuoti poilsio suoliukus, stalus, šiukšliadėžes, kepsnines; 8. Suprojektuoti lietaus nuotekų tinklus; 9. Suprojektuoti privažiavimo kelią į aikštelę.   ***Bendri reikalavimai:***   1. Įvertinti esamų želdinių būklę ir esant poreikiui numatyti jų šalinimą; 2. Siekiant užtikrinti geriausius ir patogiausiu sprendimus naudoti judėjimo, regos, klausos ar kitą negalią turintiems asmenims, visi įgyvendinami sprendimai, diegiant universalaus dizaino ir kitas inžinerines priemones, rengiant statinio projektą turi būti suderinti su neįgaliųjų organizacijomis Lietuvos Respublikos statybos įstatymo ir kitų teisės aktų nustatyta tvarka; 3. Suprojektuoti paviršinių nuotekų nuvedimą; 4. Suprojektuoti nuovažą sklypo ribose; 5. Suprojektuoti eismo reguliavimo ir informacinių ženklų išdėstymą, eismo žymėjimą ant dangos paviršiaus; 6. Sodinamų medžių ir krūmų (jei bus) rūšis ir kiekius derinti su Užsakovu; 7. Suprojektuoti apšvietimą su LED šviestuvais pateikiant apšvietimo elementus, jų tvirtinimą ir spalvinį sprendimą; 8. Apšvietimo sprendinius ir pajungimo vietas derinti su Užsakovu ir Telšių miesto apšvietimą prižiūrinčia įmonę UAB „Telšių keliai“; 9. Suprojektuoti teritorijos sutvarkymą; 10. Suprojektuoti ESO dalį (jei toks reikalavimas bus keliamas); |
| 11.3 | Kitos paslaugos, susijusios su  projektavimo paslaugomis. | ***Pasiūlymo kainoje turi būti numatyti:***   * inžinerinių geodezinių, topografinių tyrinėjimo dokumentų parengimas (statybos sklypo, inžinerinių tinklų ir susisiekimo komunikacijų trasų), ar, esant reikalui, jų papildymas, atnaujinimas, duomenų patikslinimas; * geologijos tyrimai, ataskaitų parengimas ir jų užregistravimas teisės aktų nustatyta tvarka Geologijos tarnyboje *(jei privaloma registruoti);* * poveikio aplikai vertinimas (jei reikės); * visų šiam objektui reikalingų sąlygų užsakymas, gavimas ir jų realizavimas rengiamame projekte, kitų projektų parengimui reikalingų sąlygų ar leidimų gavimas; * informacijos apie pradėtą rengti projektą pateikimas reikiamoms institucijoms teisės aktų nustatyta tvarka; * atsakymų ir paaiškinimų per Statytojo nurodytą terminą į Teikėjų paklausimus (pagal parengtą Projektą) parengimas ir pateikimas Statytojui, vykdant Rangovo ir Techninės priežiūros parinkimo procedūras;   projekto techninės specifikacijos turi būti parašytos konkrečiai šitam projektui, išsamios ir detalios. Statinio projekte, techninėje specifikacijoje negali būti nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, dėl kurių tam tikroms įmonėms ar tam tikriems produktams būtų sudarytos palankesnės sąlygos arba jie būtų atmesti. Toks nurodymas yra leistinas išimties tvarka, kai statinio statybos yra neįmanoma tiksliai ir suprantamai aprašyti ir apibūdinti. Šiuo atveju nurodymas pateikiamas įrašant žodžius „arba lygiavertis“;   * projektinės dokumentacijos klaidų, neatitikimų normatyviniams dokumentams neatlygintinas taisymas per sutartyje nurodytą terminą. * ESO kabelių apsaugojimo projektas (jei to bus reikalaujama) ***Kiti reikalavimai:*** * paslaugos teikėjas privalo vietoje susipažinti su esama   būkle;   * teikėjas visus iškilusius klausimus ir problemas, susijusias su šioje techninėje užduotyje nustatytų tikslų ir užduočių vykdymu, turi spręsti savarankiškai (savo pastangomis), tačiau galutinius sprendimus priimti tik suderinus su Statytoju; * Atlikti želdinių ir želdinių būklės ekspertizę, jei tai privaloma pagal Lietuvos Respublikos želdinių įstatymo 23 straipsnį; * Projektuotojas turi įvertinti nenumatytus projektavimo darbus, kurie gali atsirasti projektavimo eigoje ir privalo parengti visas projekto dalis (įskaitant statybos kainos skaičiuojamąją dalį), kurios yra būtinos projektą suderinti ir gauti teigiamą ekspertizės aktą; * Numatomų naudoti darbams medžiagų ir gaminių techniniai rodikliai turi atitikti Lietuvos Respublikos techninių normatyvų ir standartų reikalavimus; * Išlaidas, kurias užsakovas gali patirti dėl projektavimo klaidų (kai nenumatomi būtini atlikti darbai pagal techninių reglamentų ir darbų technologinius reikalavimus) dengia sutartį pasirašęs pasiūlymo tiekėjas; * prieš projektuotojui išpildant priimtus galutinius sprendimus, siūlomi variantai turi būti suderinti su Statytoju; * Pateikti sąmatinius skaičiavimus * ***Jei objekte yra elektros linijos ar dujų tinklai, projekto sprendiniai turi būti rengiami išvengiant šių tinklų iškėlimo ar pertvarkymo. Jei yra kiti inžineriniai tinklai (ryšių, telekomunikacijų, vandentiekio, nuotekų ir t. t.), sprendiniai turi būti parengti taip, kad būtų išvengta šių tinklų iškėlimo, pertvarkymo ar apsaugojimo. Jei be minėtų tinklų iškėlimo, pertvarkymo ar apsaugojimo neįmanoma įgyvendinti projekto sprendinių, turi būti parengta šių tinklų iškėlimo / perkėlimo / apsaugojimo projekto dalis (-ys). Jei yra gautos inžinerinių tinklų savininkų sąlygos, kuriose nepagrįstai reikalaujama pagerinti esamų tinklų būklę ir/ar įrengti papildomas priemones (įrenginius), projekto rengėjas, suderinęs skundo projektą dėl išduotų prisijungimo (techninių) sąlygų su Statytoju (Užsakovu), turi raštu kreiptis į Valstybinę teritorijų planavimo ir statybos inspekciją prie Aplinkos ministerijos šios institucijos nustatyta tvarka. Atkreiptinas dėmesys, kad inžinerinių tinklų iškėlimas turi būti taikomas tik išskirtiniais atvejais, išanalizavus esamų inžinerinių tinklų situaciją (jų gylius / aukščius), kai tai būtina projekto sprendiniams įgyvendinti.*** |
| 12. | Statytojo pateikiamų dokumentų sąrašas | 1. Situacijos schema; 2. Nekilnojamojo turto registro duomenų bazės išrašas. |
| 13. | Universaliojo  dizaino principų taikymo reikalavimai | Privalomas. |
|  | III. PROJEKTAVIMO PASLAUGŲ TECHNINĖ SPECIFIKACIJA | |
| 14. | Projekto rengimo dokumentams  taikomi teisės aktai, normatyviniai statybos techniniai dokumentai bei  normatyviniai statinio saugos ir paskirties dokumentai. | Lietuvos Respublikos statybos įstatymas ir jį reglamentuojantis teisės aktai;  STR 1.04.04:2017 „Statinio projektavimas, projekto ekspertizė“. STR 2.06.04:2014 „Gatvės vietinės reikšmės keliai. Bendrieji reikalavimai“.  Automobilių kelių standartizuotų dangų konstrukcijų projektavimo taisyklės;  TRA TRINKELĖS 14 Automobilių kelių trinkelių, plokščių ir kitų medžiagų techninių reikalavimų aprašas;  ĮT TRINKELĖS 14 Automobilių kelių dangos konstrukcijos iš trinkelių ir plokščių įrengimo taisyklės;  Dviračių ir pėsčiųjų eismo infrastruktūros planavimo ir projektavimo taisyklės patvirtintos Lietuvos Respublikos susisiekimo ministro  2024 m. lapkričio 26 d. įsakymu Nr. 3-415;  Telšių rajono savivaldybės želdynų ir želdynų apsaugos taisyklės;  EĮĮT Elektros įrenginių įrengimo taisyklės;  Kiti LR įstatymai ir normatyviniai statybos techniniai dokumentai. |
| 15. | Reikalavimai susiję su „Žaliųjų pirkimų“ nuostatų  įgyvendinimu bei statinio tvarumo  kriterijai | Projektuotojas rengdamas projektą turi vadovautis Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo (toliau - Tvarkos aprašas) 4.1. punktu, pirkimo objektas yra Tvarkos aprašo 1 priede nurodytame sąraše, XVII skyriuje „Kelių projektavimo paslaugos ir statybos darbai, kelio elementai“. Rengiamam projektui taikomi minimalūs aplinkos apsaugos kriterijai, nustatyti 26.2.1., 26.2.3, 26.3 papunkčiuose. |
| 16. | Kiti derinimai,  projekto ekspertizės, statybos leidimo gavimas | ***Kiti derinimai:***  *\*T*echninio darbo projekto sprendinius derinti su Telšių rajono savivaldybės administracijos Statybos ir urbanistikos skyriumi ir architektu;  \* prieš projektuotojui išpildant priimtus galutinius sprendimus, siūlomi variantai turi būti suderinti su Statytoju.  \* Techninį darbo projektą suderinti normatyvinių statybos dokumentų nustatyta tvarka su Statytoju ir su atitinkamomis valstybės ir savivaldybių institucijomis;  \* Nacionalinės žemės tarnybos sutikimo gavimas projektuojant statybos darbus valstybės žemėje;  \* Statinio rodiklių pateikimas Statytojui patvirtinti;  ***Projektiniai pasiūlymai (taikomi jeigu tai privaloma pagal teisės aktus):***  Projektinių pasiūlymų parengimas ir patalpinimas į Lietuvos Respublikos statybos leidimų ir statybos valstybinės priežiūros informacinę sistemą „Infostatyba“;  ***Statybos leidimo gavimas (taikomi jeigu tai privaloma pagal teisės aktus):***   * Tiekėjas (Projektuotojas) privalo pateikti prašymą su reikalingais dokumentais, nurodytais STR 1.05.01:2017 „Statybą leidžiantis dokumentai. Statybos užbaigimas. Statybos sustabdymas.   Savavališkos statybos padarinių šalinimas. Statybos pagal neteisėtai išduotą statybą leidžianti dokumentą padarinių šalinimas“, Telšių rajono savivaldybės administracijai ir gauti statybą leidžiantį dokumentą;  \*Projekto patalpinimas į Lietuvos Respublikos statybos leidimų ir statybos valstybinės priežiūros informacinę sistemą „Infostatyba“;  \* Statybą leidžiančio dokumento Statytojo vardu gavimas;  ***Projekto ekspertizė (privaloma):***  \* Projekto ekspertizė privaloma;  \* Projekto ekspertizę užsako ir už ją apmoka Statytojas (Užsakovas).  \* Laiku ištaisyti netikslumus ir pašalinti pagrįstus techninio darbo projekto trūkumus, pateiktus ekspertizės išvadose. |
| 17. | Reikalavimai projekto rengimo dokumentų įforminimui, sudėčiai ir pan. | Techninis darbo projektas įforminamas, komplektuojamas ir perduodamas Statytojui STR 1.04.04:2017 „Statinio projektavimas, projekto ekspertizė“, kitų reglamentų, standartų ir projektavimo darbų sutarties nustatyta tvarka.  Po teigiamo ekspertizės akto ir (ar) statybą leidžiančio dokumento gavimo:  a. 1 kompiuterinę laikmeną su įrašyta projektinių pasiūlymų ir techninio darbo projekto kopiją.  b. Kompiuterinėje laikmenoje įrašomos kopijos minimalus raiškos reikalavimas – 200 dpi. Formatas – privalomi: \*.docx, \*.xls, \*.pdf, \*.dwg\*\*\* (arba kiti projektavimo programų failai); kiti galimi formatai: \*.jpg, \*.gif, \*.tif, \*.png, \*.rtf.  c. Autocad brėžiniai pateikiami originaliu dwg formatu. |

***Pastaba:*** *Projektavimo užduotis gali būti tikslinama projektavimo eigoje.*

PRIDEDAMA:

1. Situacijos schema, 1 lapas;

2. Nekilnojamojo turto registro duomenų bazės išrašas, 5 lapai.

PARENGĖ

Telšių rajono savivaldybės administracijos

Statybos ir urbanistikos skyriaus vyriausiais specialistas

Sigitas Činga